*Melléklet a …/2018. sz. képviselő-testületi határozathoz*

**Kiskőrös Város Önkormányzata**

**2019. évi belső ellenőrzési munkaterve**

Készítette: **dr Turán Csaba jegyző**

Kiskőrösi Polgármesteri Hivatal

**Kiskőrös Város Önkormányzata**

**2019. évi belső ellenőrzési munkaterve**

Kiskőrös Város Önkormányzatának **2019. évi éves belső ellenőrzési tervét,** a költségvetési szervek belső kontrollrendszeréről és belső ellenőrzéséről szóló, **370/2011. (XII.31.) kormányrendelet (Bkr.) 31 §-ában foglaltak szerint állítottuk össze, figyelembe véve, az államháztartásért felelős miniszter által kiadott, szakmai-módszertani útmutató és a Város stratégiai tervében meghatározott tartalmat is.**

Az éves ellenőrzési terv a kockázatelemzés alapján felállított prioritások és az igazoltan rendelkezésére álló erőforrások figyelembe vételével, a Stratégiai Ellenőrzési Tervvel összhangban került összeállításra.

1. **Az éves ellenőrzési tervet megalapozó kockázatelemzés, a kockázati tényezők feltárása és értékelése**

Kiskőrös Város Önkormányzatának **2019. évi Belső Ellenőrzési terve kockázatelemzésen alapul,** **amelyet a Magyarországi államháztartási belső ellenőrzési standardok 5300 számú irányelve alapján, a Bkr. 29 § (1) bekezdése rendelt el, a belsőellenőrzési vezető kötelezettségeként.**

A Polgármesteri Hivatal Belső Ellenőrzési Kézikönyvében rögzített modellt kell alkalmazni, a működési és a gazdálkodási folyamatokban feltárt és azonosított kockázati tényezők rangsorának kialakításánál.

A fentiek figyelembe vételével, a tervezés során meghatároztuk az egyes szervezeti szintek feladatait és ennek alapján megállapítottuk a Hivatal működésére és gazdálkodására vonatkozó egyes kockázati tényezőket.

Számításaink szerint, az alábbiakban határozhatjuk meg, fokozott figyelmet igénylő tényezőket:

* a forráshiány,
* a jogszabályi változások,
* a hiányos, vagy a hibás szabályozottság,
* az információáramlás,
* a dokumentáltság,
* a humánerőforrás

A kockázatelemzés felmérése, a vezetés javaslata, a feltárt kockázati tényezők beazonosítása és minősítése, valamint az ellenőrzési tapasztalatok figyelembe vétele **határozta meg az ellenőrzésre kerülő folyamatokat és az ellenőrzés célját, valamint ezek alapján került sor, az éves tervjavaslat elkészítésére.**

**Az 5370-es számú belső ellenőrzési standard iránymutatása alapján,** **az összevont kockázati prioritások mellett, figyelembe vettük a belső ellenőrzés egyéb szakmai szempontjait és terv-javaslatunkat erre figyelemmel alakítottuk ki.**

**A magasabb kockázati fokozatba sorolt** folyamatok, rendszeres és következetes ellenőrzése, **hozzájárul a kockázatkezelés, jogszabályban előírt hatékony és eredményes végrehajtásához.**

**Az egyszerű kockázati rangsor,** **a kockázatkezelési mátrix mellett, az 5350-es számú standard szerint,** tartalmazza a 2019. évi ellenőrzési terv összeállítása során, elkészített folyamatonkénti kockázati térképet is.

1. **A tervezett ellenőrzések tárgya**

Az ellenőrzések általános célja, hogy elősegítse az Önkormányzat és intézményei gazdálkodásának és működésének szabályszerűségét, a költségvetési beszámolók megalapozottságát, és adatainak valódiságát, valamint az önkormányzati erőforrások hatékony felhasználását.

A belső kontrollrendszerek Bkr.-ben meghatározott szerkezeti egységeinek összhangját biztosítja a költségvetési szervek informatikai háttere. Az éves ellenőrzés keretében, a korábbi ellenőrzések során, felülvizsgáltuk a Polgármesteri Hivatal informatikai rendszerének, feladatok szerinti megfelelőségét és biztonságát, valamint a szisztémába beépített kontrollok színvonalát, tekintettel az ASP program-rendszerre történő átállási helyzetre is.

A hagyományoknak megfelelően, a 2019. évben is, vizsgálni fogjuk a gazdálkodással összefüggő beszámoló jelentések, a költségvetések és az ezekhez kapcsolódó pénzügyi-számviteli bizonylatok szabályszerűségét, a stratégiai tervben foglalt, követelményként.

1. **A tervezett ellenőrzések célja és módszerei**

A 2019. évi belső ellenőrzési tervben, **két rendszerellenőrzés végrehajtását terveztük.** A rendszerellenőrzések célja a vizsgált szervezetek komplex belső kontrollrendszerének és az ehhez kapcsolódó alrendszereknek a felülvizsgálata, a szabályozottság és a működés szempontjából egyaránt. **A rendszerellenőrzésen belül, meg kell állapítani, hogy milyen színvonalon érvényesültek azok a funkciók, amelyeket az Áht. 69 § (1) bekezdése meghatározott,** a kockázatok kezelése és a tárgyilagos bizonyosság megszerzése érdekében, a teljes folyamatrendszerrel szemben.

**Ennek keretében vizsgáljuk, az alábbi követelmények érvényesülését:**

* Hogyan valósult meg a működés és a gazdálkodás során a tevékenységek gazdaságos, hatékony és eredményes végrehajtása.
* A vizsgált szervezetek milyen színvonalon teljesítették elszámolási kötelezettségeiket.
* Hogyan érvényesült az a követelmény, miszerint az erőforrásokat meg kell védeni a veszteségektől, a károktól és a nem rendeltetésszerű használattól.

**A tervezett szabályszerűségi ellenőrzés általános célja annak megállapítása, hogy az Európai Uniós forrásból megvalósuló projektek kezelése szabályszerűen történik-e és hogy megfelelő-e az elszámolások, a személyi juttatások tervezése és teljesítése, valamint annak ellenőrzése, hogy a Kiskőrösi Óvodák működési és gazdálkodási rendszere mennyiben felel meg a hatályos jogszabályi előírásoknak.**

**A szabályszerűségi ellenőrzés célja,** a hatályos jogszabályokhoz, illetőleg a belső eljárásrendekhez való igazodás szintjének értékelése és a korábban megállapított színvonallal történő összehasonlítása.

**A pénzügyi ellenőrzések lebonyolításánál,** viszont fontos szempont a költséghatékonyság vizsgálata, az elvárások teljesítésének számszaki meghatározása és annak megállapítása, hogy a vizsgált szervezet törekedett-e, a feladatok ellátása során, a lehető legkisebb erőforrással történő teljesítésre.

**A rendszer vizsgálat lefolytatása** során törekedni kell a komplexitásra és a teljeskörűségre.

Kiskőrös, 2018.11.30

Készítette: dr Turán Csaba

Melléklet: 3 oldal

1. **számú melléklet**

**Kiskőrös Város Önkormányzata**

**2019 évi belsőellenőrzési terve**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Ellenőrzött szervezet (szervezeti egység)** | **Ellenőrzési cél** | **Az ellenőrzés tárgya** | **Ráfordított munkanap** | **Ellenőrzés típusa** | **Időütemezés** | **Ellenőrizendő időszak** |
| **1** | **2** | **3** | **4** | **5** | **6** | **7** | **8** |
| **1** | Kiskőrös Város Önkormányzata és az általa fenntartott valamennyi intézmény | A vagyonvédelmi feladatellátás érvényesülésének vizsgálata. | A vagyonnyilvántartás adatainak egyeztetése a főkönyvi, az analitikus és a vagyonkataszter alapján. | 28 | Rendszer- ellenőrzés | 2019. I. negyedév | A 2018.12.31 állapot szerinti adatok vizsgálata |
| **2** | A támogatott fejlesztésekről a Kiskőrösi Polgármesteri Hivatalban vezetett és kezelt, ezirányú dokumentumok és nyilvántartások | A támogatások pályázatainak, szerződéseinek és a projektre jutó összegek felhasználása és a nyilvántartás megfelelőségének vizsgálata. | A pályázati dokumentumok, a támogatási szerződések és az elszámolások, illetve a fenntartási időszak alatti, szakszerű őrzések állapotának rögzítése. | 25 | Szabályszerűségi ellenőrzés | II. negyedév | A 2019. év folyamán, még a fenntartási időszak alatt álló fejlesztések és a folyamatban lévő eljárások |
| **Sor-szám** | **Ellenőrzött szervezet (szervezeti egység)** | **Ellenőrzési cél** | **Az ellenőrzés tárgya** | **Ráfordított munkanap** | **Ellenőrzés típusa** | **Időütemezés** | **Ellenőrizendő időszak** |
| **1** | **2** | **3** | **4** | **5** | **6** | **7** | **8** |
| **3** | Az óvodák szervezete | Az intézmény működtetésének és a nyilvántartások megfelelőségének vizsgálata | A szakellátás jogszabályi, gazdasági, pénzügyi és adatszolgáltatási hátterének értékelése. | 25 | Rendszer- vizsgálat | II. negyedév | A 2016-2017 és a 2018 évekre kiterjedően. |
| **4** | Kőrösszolg Kft | A Kft működésének, adatszolgáltatásának és elszámolásának vizsgálata. | Az alkalmazott rendszerek működésének, a tulajdonosi megbízás teljesítésének állapot felmérése. | 20 | Pénzügyi-gazdasági vizsgálat | III. negyedév | A 2018 évre vonatkozóan. |
| **5** | Az Önkormányzat és a Polgármesteri Hivatal | A GDPR-nak megfelelő adatvédelmi szabályozás vizsgálata. | A GDPR és az Informatikai Biztonsági Szabályzat megfelelőségi ellenőrzése. | 15 | Szabályszerűségi vizsgálat | I. negyedév | A 2018.12.31-i állapotnak megfelelően. |
| **Sor-szám** | **Ellenőrzött szervezet (szervezeti egység)** | **Ellenőrzési cél** | **Az ellenőrzés tárgya** | **Ráfordított munkanap** | **Ellenőrzés típusa** | **Időütemezés** | **Ellenőrizendő időszak** |
| **1** | **2** | **3** | **4** | **5** | **6** | **7** | **8** |
| **6** | A települési önkormányzathoz tartozó szociális és egészségügyi feladatok ellátását biztosító szervezetek | A szociális és egészségügyi ellátás, köztük a védőnői és a Gyermekjóléti Szolgálat működésének értékelése. | Az ellenőrzött szervezetek által és a kiszervezett keretek között ellátott feladatok, szabályozottságának és teljeskörűségének vizsgálata. | 40 | Szabályszerűségi vizsgálat | II. negyedév | A 2017-2018 évek vonatkozásában |
| **7** | Kiskőrös Város Önkormányzata és az általa fenntartott valamennyi intézmény | A költségvetés végrehajtási folyamatának szabályozottsága és az alkalmazás minősítése. | A munkaerővel, az illetményekkel és a személyi juttatásokkal kapcsolatos ellenőrzés. | 25 | Rendszer ellenőrzés | III. negyedév | A 2018.12.31-i állapotnak megfelelően. |
| **8** | A korábbi vizsgálat során szükségesnek minősített szervezet | A vonatkozó előzmény alapján | A vonatkozó előzmény alapján | 25 | Utóvizsgálat | IV. negyedév | A vonatkozó előzmény alapján |

Kiskőrös, 2018.11.30

Készítette:

dr Turán Csaba

jegyző